
Tisztelt Képviselő-testület!

I. Előzmények:

[bookmark: _Hlk124493706]A TOP_PLUSZ-2.1.1-21-PT1-2022-00017 kódszámú „Önkormányzati épületek energetikai korszerűsítése” pályázaton Fót Város Önkormányzata 2022. évben bruttó 128.195.523 Ft-ot nyert el. A pályázaton az Önkormányzat több projekt vonatkozásában nyert forrást, azonban jelen javaslat kizárólag az alábbi két épületre terjed ki: 

· Bölcsőde utcai tagóvoda energetikai felújítása (Hrsz: 4560/21) (nyílászárók cseréje, szigetelés, fűtés korszerűsítés, akadálymentesítés, napelem)

· Eőri Barna utcai tagóvoda energetikai felújítása (Hrsz: 2815/1) (nyílászárók cseréje, szigetelés, fűtés korszerűsítés, akadálymentesítés, napelem)

Az felújítás időtartama alatt az óvodások elhelyezését továbbra is biztosítania kell az Önkormányzatnak. A lehetőségek felmérését követően a 1565/3 hrsz.-ú ingatlanon a Károlyi Kastély területén található volt Waldorf Iskola épületei bizonyult leginkább alkalmasnak arra, hogy az Önkormányzat biztosítani tudja a felújításban érintett óvodák ideiglenes elhelyezését.

Az ingatlan tulajdonosa a Magyar Állam, kezelője a Károlyi István Gyermekközpont. A helyiségek bérletével kapcsolatban előzetesen megkerestük a Károlyi István Gyermekközpontot. A Gyermekközpont támogatta az épület bérbeadását, melyről a felügyeleti szerve fog dönteni. 

II. A döntéshez szükséges információk, tájékoztatások:

A 1565/3 hrsz.-ú ingatlanon a Károlyi Kastély épületén kívül számos épület található. Az egyik épületben működött a Waldorf Iskola, mely elköltözését követően jelenleg kihasználatlan (1. számú melléklet: helyszínrajz). Az épület korábbi rendeltetése alkalmassá teszi arra, hogy az Önkormányzat által végzett felújítást követően az óvodák elhelyezését ideiglenesen ellássa.

Az óvodák számára a helyszínrajzon jelölt épület emeleti szintjét (526,4 m2), és földszintjén 2 db helyiséget (140 m2) bérelne az Önkormányzat. (2. számú melléklet: emeleti alaprajz).

A Fóti Közszolgáltató Nonprofit Kft. munkatársai a népegészségügyi hatósággal helyszíni egyeztetést tartottak az óvoda rendeltetéshez szükséges átalakításokról, mely alapján meghatározták az ideiglenes működéshez szükséges átalakítások műszaki tartalmát. A helyszínt és a tervezett átalakítások során kialakuló állapotot ismertették az óvodavezetőknek, melyet azok jóváhagytak.

A felújítás az alábbi munkákra terjed ki: 

-festés, mázolás
-elektromos szerelvények cseréje az óvodákban alkalmazható szerelvényekre
-radiátorok elburkolása
-beltéri ajtó csere szükség szerint
-burkolatcsere szükség szerint
-mosdók átalakítása az óvodákban alkalmazható szaniterekre
-ablakok lezárása
-feljáró / lépcső/ korlát / járda rendbetétele

Az előzetes költségbecslés szerint a felújítás költsége bruttó 30.000.000.- Ft, mely egy része, várhatóan a fele a bérleti díjba beleszámít.

A bérleti jogviszony várható időtartama 24 hónap, ezért a bérleti szerződést javasoljuk 24 hónapra, de minimum 12 hónapra megkötni, mely opcionálisan meghosszabbítható. Azonban amennyiben lehetséges a szerződést javasoljuk, határozatlan időre megkötni. A felmondási időt úgy meghatározni, hogy az adott óvodai félév befejezése + 6 hónap. 
Az óvodák visszaköltözését követően a földszinti helyiségeket várhatóan tovább bérelné az Önkormányzat a MANÓ Tanoda számára.

A bérbeadó a bérleti díjat bruttó áfamentes (a bérbeadó az áfa körbe nem tartozik bele) 300.000 Ft/hó összegben határozta meg, melyen felül a rezsi költségek (villany, víz, csatorna és fűtés) is az Önkormányzatot terhelik.

A fentiek alapján a következő határozati javaslatot terjesztem a Tisztelt Képviselő-testület elé.

[bookmark: _Hlk20984187]III. Határozati javaslat:

…/2025.(II.14.) KT-határozat

1./ Fót Város Önkormányzat Képviselő-testülete hozzájárul a Bölcsőde utcai tagóvoda és az Eőri Barna utcai tagóvoda ideiglenes elhelyezéséhez a Fót, 1565/3 hrsz.-ú ingatlanon található volt Waldorf Iskola épületben, és felhatalmazza a polgármestert, hogy az ehhez szükséges intézkedéseket tegye meg, és az épület egy részének bérletéről szóló szerződést kösse meg.

2./ Fót Város Önkormányzat Képviselő-testülete hozzájárul, hogy a Fót, 1565/3 hrsz.-ú ingatlanon található volt Waldorf Iskola épületében, a bérleti szerződés megkötését követően az óvodák ideiglenes működéséhez szükséges átalakításokat az Önkormányzat a Fóti Közszolgáltató Nonprofit Kft.-vel bruttó 30.000.000.- Ft értékben elvégeztesse, és felhatalmazza a Polgármestert az erről szóló szerződés megkötésére.

Felelős:	polgármester
Határidő:	1./ pont: 2025. március 14., 2./ pont: 2025. március 31. 

Jogszabályi hivatkozás: 
· Fót Város Önkormányzat Képviselő-testületének 14/2024.(X.8.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról. 
Az előterjesztés mellékletei:
1. sz. melléklet: helyszínrajz
2. számú melléklet: emeleti alaprajz

